3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์หรือบริการ

+----------------------+-----------------------------------------------+
| สายผลิตภัณฑ์/ผลิตภัณฑ์     | ลักษณะ                                         |
+----------------------+-----------------------------------------------+
| ตู้เย็น                 | ประกอบด้วยตู้เย็นประตูเดียว แบบ “ Direct Cool ”     |
|                      | ตั้งแต่ขนาด 5.2 – 6.3 คิวและตู้เย็นสองประตูแบบ “ No   |
|                      | Frost” ขนาด ตั้งแต่ 8.9 – 15.2 คิว มีมากมายหลากสี   |
|                      | ให้เลือก ทั้งหมดได้มาตรฐานประหยัดไฟเบอร์ 5           |
+----------------------+-----------------------------------------------+
| ตู้แช่                  | มีทั้งแบบตั้ง ขนาด 8.8, 11.6 และ 36 คิว และแบบนอน   |
|                      | ขนาด 6.5 และ 9.5 คิว แบบมีล้อเลื่อนและไม่มี          |
+----------------------+-----------------------------------------------+
| ตู้แช่ไวน์               | จุไวน์ได้ 48 ขวด                                 |
|                      | ระบบการควบคุมอุณหภูมิคงที่เพื่อรักษารสชาติของไวน์        |
|                      | คอมเพรสเซอร์รับประกัน 5 ปี                        |
+----------------------+-----------------------------------------------+
| ตู้ทำน้ำร้อน - น้ำเย็น     | ตู้ทำน้ำเย็น ขนาดความจุ 4.36 ลิตร/ชม.               |
|                      | รูปทรงสวยงามเย็นจัด ประหยัดไฟฟ้า                   |
|                      | ควบคุมความเย็นแบบเทอร์โมสตรัท                     |
+----------------------+-----------------------------------------------+
| โทรทัศน์               | โทรทัศน์สีมีทั้งจอโค้งและจอแบนขนาดตั้งแต่ 21-34 นิ้ว      |
|                      | ระบบสเตอริโอ 2 ภาษา ขั้วต่อ AV IN/OUT ตั้งแต่ เปิด/ปิด |
|                      | เครื่องอัตโนมัติ รีโมทคอนโทรล                       |
+----------------------+-----------------------------------------------+
| เครื่องซักผ้า            | ใส่ผ้าด้านบน มีขนาดความจุตั้งแต่ 4.8 – 9.5 กิโลกรัม     |
|                      | มีหลายหลากสี                                    |
| แบบ 2 ถัง กึ่งอัตโนมัติ    |                                               |
|                      | ใส่ผ้าด้านบน มีขนาดความจุตั้งแต่ 6.5, 7.5 และ 8.5     |
| แบบถังเดี่ยว อัตโนมัติ     | กิโลกรัม ระบบควบคุมการทำงานสมองกล แบบ Fuzzy      |
|                      | Logic มีโปรแกรมตั้งเวลาซักล่วงหน้า                  |
| แบบหยอดเหรียญ         |                                               |
|                      | มีระบบหยอดเหรียญ ใช้งานง่ายแค่หยอดเหรียญให้ครบ       |
|                      | เครื่องจะทำตามโปรแกรมจนเสร็จสิ้นกระบวนการ          |
+----------------------+-----------------------------------------------+
| จักรเย็บผ้า             | - ล็อคความยาวของฝีเข็มได้ วงล้อจักรขนาดใหญ่          |
|                      | เพิ่มน้ำหนักในการส่งกำลัง                           |
| ฝีเข็มตรงพร้อมโต๊ะ และขา |                                               |
|                      | เย็บฝีเข็มตรงเพียงอย่างเดียว                        |
| ฝีเข็มตรง-ซิกแซ็ก        |                                               |
| พร้อมโต๊ะ และขา        | - เย็บลวดลายซิกแซ็กได้ถึง 30 ลาย หัวจักรทำจากเหล็กหล่อ |
|                      | ทนทานกระสวย                                   |
| พันริม                 |                                               |
|                      | แบบอพอลโลฮุค ตีนกดผ้าแบบงับติด ใส่ไส้กระสวยด้านหน้า    |
| กระเป๋าหิ้ว อิเล็คโทรนิกส์  |                                               |
|                      | - เย็บซิกแซกริมผ้าด้าย 3 เส้น ความเร็วรอบสูงสุด 3,000  |
| คอมพิวเตอร์            | รอบต่อนาที เสาเข็มเอียงสะดวกต่อการเย็บ ฟันส่ง 2 แถว   |
|                      |                                               |
| อุตสาหกรรมฝีเข็มตรง     | - จำนวน 5 - 29 ลวดลาย สามารถปรับเป็นฟรีอาร์ม      |
|                      | ปรับตำแหน่งเข็มได้ ใส่เข็มทางเดียว ตีนกดผ้าแบบงับติด     |
| กึ่งอุตสาหกรรมซิกแซ็ก     |                                               |
|                      | - เย็บฝีเข็มตรง และเย็บลวดลายซิกแซ็กได้ตั้งแต่ 50       |
| จักรเย็บผ้าพ้งอุตสาหกรรม  | ลวดลาย จนถึง 500 กว่าลวดลาย                     |
|                      | บางรุ่นสามารถเย็บปักลวดลายอัตโนมัติ เคลื่อนย้ายง่าย      |
|                      | ประหยัดพื้นที่                                     |
|                      |                                               |
|                      | - ความเร็วรอบสูงสุด 4,500 รอบต่อนาที               |
|                      | เหมาะสำหรับเย็บผ้าบางถึงผ้าค่อนข้างหนา               |
|                      | ระบบน้ำมันหล่อลื่นอัตโนมัติ                           |
|                      |                                               |
|                      | - ความเร็วรอบสูงสุด 2,000 รอบต่อนาที               |
|                      | เย็บได้ทั้งฝีเข็มตรง ซิกแซ็ก และลายปัก                 |
|                      | ชุดกรอด้ายป                                     |
|                      | ระกอบติดบนหัวจักรเหมาะสำหรับเย็บผ้าบางถึงผ้าค่อนข้างหนา |
|                      | ระบบน้ำมันหล่อลื่นอัตโนมัติ                           |
|                      |                                               |
|                      | - เย็บตะเข็บริมผ้ากันชายลุ่ย เย็บม้วนริมผ้า              |
|                      | และเย็บซิกแซ็กริมผ้ายืด มีตั้งแต่แบบ 3, 4 และ 5 เส้น     |
|                      | ความเร็วสูงสุดต่อรอบ 6,500 รอบต่อนาที มี             |
|                      | ฟิลเตอร์ทำหน้าที่แยกเศษผง หรือเศษด้ายที่ปะปนออกจากน้ำมัน |
|                      | มีระบบหล่อเย็นพิเศษบริเวณเข็ม ปุ่มปรับความยาวชนิดพิเศษ   |
|                      | ความยาวฝีเข็มสูงสุด 3.6 ม.ม.                      |
+----------------------+-----------------------------------------------+
| เข็มจักร น้ำมัน กรรไกร   | -เข็มจักร                                       |
|                      | สำหรับใช้ในบ้า                                   |
|                      | นและใช้ในงานอุตสาหกรรมมีหลายประเภทขึ้นอยู่กับการใช้งาน |
|                      |                                               |
|                      | -น้ำมันเป็นน้ำมันเอนกปร                            |
|                      | ะสงค์สำหรับใช้ในบ้านหล่อลื่นต่างๆจนถึงน้ำมันจักรอุตสาหกรรม |
|                      |                                               |
|                      | -กรรไกร มีหลายขนาดตั้งแต่ 8 นิ้ว, 9 นิ้ว และ 10 นิ้ว    |
|                      | เลือกใช้ได้ตามประเภทของงาน                       |
+----------------------+-----------------------------------------------+
| เครื่องเสียง            | สามารถเล่นแผ่น DVD/VCD/CD/CD-R/CD-RW/MP3 กำลังขับ |
|                      | 3,000 วัตต์                                     |
| มีนิ ดีวีดี สเตอริโอ       |                                               |
|                      | ระบบเสียงรอบทิศทาง ชิพถอดรหัสได้ คาราโอเกะไมค์คู่     |
+----------------------+-----------------------------------------------+
| เครื่องเล่นดีวีดี/วีซีดี      | ตัวเ                                           |
|                      | ครื่องบางเพียง50ม.ม.สามารถเล่นแผ่นDVD/VCD/CD/SVCD/ |
| เครื่องเล่นดีวีดี          | JPEG/MP3/ WMA ระบบเสียง DTS/ / AC-3 Dolby      |
| คาราโอเกะ            | Digital                                       |
|                      |                                               |
| เครื่องเล่นวีซีดี          | สามารถเล่นแผ่น VCD/CD-R/MP3                     |
| คาราโอเกะ            | พร้อมช่องต่อลำโพงภายนอก                          |
+----------------------+-----------------------------------------------+
| เตาแก๊ส               | พร้อมเตาอบเอนกประสงค์ด้านล่าง                     |
|                      | ที่แขวนผ้ากันเปื้อนด้านหน้าตู้อบ                        |
|                      | ประตูตู้อบเป็นกระจกทนความร้อนชนิดใส มีลิ้นชักด้านล่าง     |
|                      | สามารถใช้อุ่นอาหารด้วยภาชนะแก้ว กระเบื้อง            |
+----------------------+-----------------------------------------------+
| เตาอบไมโครเวฟ        | ให้ความร้อนด้วยระบบกระจายแบบคลื่น ตั้งความร้อนได้ 9    |
|                      | ระดับ มีระบบ Sterilized                         |
|                      | ช่วยให้ภายในเครื่องปราศจากแบคทีเรีย                 |
+----------------------+-----------------------------------------------+
| เครื่องปรับอากาศ        | แบบติดผนัง ขนาดตั้งแต่ 9000, 12,000 และ 18,000 บีทียู |
|                      | 5 โปรแกรม อัตโนมัติ ฟิลเตอร์ทำความสะอาดง่าย Turbo   |
|                      | Power เย็นเร็วภายใน 20 นาที ประหยัดไฟเบอร์ 5       |
|                      | และมีรีโมทคอนโทรลไร้สาย                          |
+----------------------+-----------------------------------------------+
| หม้อหุงข้าวไฟฟ้า         | ความจุ 1.8 ลิตร เคลือบเทฟลอน ระบบตัด/อุ่นอัตโนมัติ     |
|                      | เก็บความร้อนนาน 6 ชั่วโมง                         |
+----------------------+-----------------------------------------------+
| เครื่องปั่นเอนกประสงค์    | มีทั้งโถบด โถปั่น ขนาดจุ 1.5 ลิตร ใบมีดแสตนเลส 3 ก้าน  |
|                      | ปุ่มปรับความเร็ว5 ระดับ                            |
|                      | ที่เก็บสายใต้มอเตอร์ปรับความยาวสายได้                |
+----------------------+-----------------------------------------------+
| เครื่องรีดผ้า            | เป็นแผ่นความร้อนขนาดใหญ่                          |
|                      | ทำให้เพิ่มพื้นที่ช่วยลดระยะเวลาในการรีด                |
|                      | เหมาะสำหรับใช้ในบ้าน ร้านซักรีด                     |
|                      | และในงานอุตสาหกรรมต่างๆ มีระบบความปลอดภัยสูง       |
|                      | เพราะเมื่ออุณหภูมิร้อนถึงจุดที่ตั้งไว้                     |
|                      | เครื่องจะตัดเองโดยอัตโนมัติ                         |
+----------------------+-----------------------------------------------+
| เครื่องทำน้ำอุ่น          | เครื่องทำน้ำอุ่นระบบอิเล็กทรอนิกส์ขนาด 3,500 และ 4,500 |
|                      | วัตต์ เลือกปรับอุณหภูมิได้ตามที่ต้องการ                  |
|                      | พร้อมความปลอดภัยสูงสุดด้วยระบบ ELCB                |
|                      | ตัดไฟอัตโนมัติเมื่อเกิดกระแสไฟรั่ว                     |
+----------------------+-----------------------------------------------+
| เครื่องดูดฝุ่น            | มีขนาดความจุ 3 ลิตร ให้กำลังถึง 1,400 วัตต์           |
|                      | ระบบแผ่นกรองฝุ่น 4 ชั้น พร้อมสายไฟม้วนเก็บได้อัตโนมัติ    |
+----------------------+-----------------------------------------------+
| เครื่องปั๊มน้ำอัตโนมัติ      | ขนาดมอเตอร์ 125 วัตต์ และ 225 วัตต์ ระยะดูดน้ำสูงสุด 9 |
|                      | เมตร ส่งน้ำแนวตั้ง 10 และ 16 เมตร                 |
|                      | รับประกันคุณภาพมอเตอร์ 5 ปี                        |
+----------------------+-----------------------------------------------+
| รถจักรยานยนต์          | รถครอบครัว 4 จังหวะ                             |
|                      | เน้นด                                          |
|                      | ้านประโยชน์ใช้สอยในชีวิตประจำวันรวมถึงรถสปอร์ตครอบครัว |
|                      | ที่เน้นด้านสมรรถนะและรถจักรยานยนต์พ่วงข้างเพื่อSME      |
+----------------------+-----------------------------------------------+
| สินค้าเกษตร            | ระบบไกปืน เป็นเครื่องยนต์ 4 จังหวะ                  |
|                      | ระบบคลายล็อกแบบสัมผัสเดียวที่สายพาดตัว               |
| เครื่องตัดหญ้าสะพายหลัง   | มีแผ่นป้องกันหญ้ากระเด็น ชุดหัวเกียร์ขนาดใหญ่            |
|                      |                                               |
| เครื่องพ่นยาสะพายหลัง    | 2.8 แรงม้า 7,500 รอบต่อนาที                      |
|                      | ควบคุมด้วยระบบไฟฟ้าอิเล็กทรอนิกส์ หัวฉีดพ่นได้ไกล 12     |
| เครื่องสูบน้ำ            | เมตร เพิ่มระบบคันเร่งและคันบังคับปริมาณ               |
|                      | พร้อมทั้งอุปกรณ์คว                                 |
| ปั๊มน้ำไดโว่             | บคุมลมเพื่อช่วยผสมและพ่นสารเคมีผงหรือเมล็ดให้คลุกเคล้ากัน |
|                      |                                               |
|                      | กำลัง 5.5 แรงม้า 3,600 รอบต่อนาที                 |
|                      | มีระบบป้องกันลูกสูบติด Oil Sensor ได้มาตรฐาน ISO     |
|                      | 9001                                          |
|                      |                                               |
|                      | ระบบเทอร์โมสตัท ป้องกันปั๊มน้ำร้อนจัด                  |
|                      | จะหยุดการทำงานและเมื่อเย็นลงก็จะทำงานต่อ กำลัง 550   |
|                      | วัตต์                                           |
+----------------------+-----------------------------------------------+

3.2. ตลาดและภาวะการแข่งขัน

( ก ) นโยบายและลักษณะการตลาด

กลยุทธ์ในการแข่งขัน

บริษัทใช้กลยุทธ์การขายตรงในระบบเช่าซื้อควบคู่ไปกับการขายเงินสด
ทั้งนี้การขายแบบเช่าซื้อดำเนินไปภายใต้การควบคุมที่รัดกุมโดยสม่ำเสมอเพื่อให้มีหนี้เสียน้อยที่สุด
สินค้าที่บริษัทจำหน่ายเป็นสินค้าที่มีคุณภาพเท่าเทียมกับสินค้าของผู้ผลิตรายอื่น ๆ
ราคาจำหน่ายเงินสดของสินค้าใกล้เคียงกับสินค้ายี่ห้ออื่น โดยกลุ่มลูกค้าของบริษัทฯ
เป็นลูกค้าในกลุ่มประชาชนตามชนบท โดยบริษัทฯ ได้แบ่งระบบการขายของบริษัท แบ่งออกเป็น 3
ระบบ ดังนี้

1.  ระบบ “ Singer Direct ” เป็นระบบการขาย ที่ผู้ขาย และผู้เก็บเงินเป็นบุคคล
    คนเดียวกัน

2.  ระบบ “ Singer Direct Plus ” เป็นระบบการขาย ที่ผู้ขาย
    และผู้เก็บเงินเป็นคนละบุคคลกัน

3.  ระบบขายส่ง เป็นการขายผ่านตัวแทนจำหน่าย ตลอดจนช่องทางการขายใหม่ใน Modern
    Trade โดยเน้นสินค้าจักรเย็บผ้าและเครื่องใช้ไฟฟ้าขนาดเล็กภายในบ้าน

ด้วยการเติบโตอย่างก้าวกระโดดของผลิตภัณฑ์กลุ่มรถจักรยานยนต์จากร้อยละ 44 ในปี 2547
มาเป็นกว่าร้อยละ 55 ของยอดขายในปี 2548 ของบริษัท อันเนื่องมาจากประสบการณ์
คุณภาพการขายที่เพิ่มมากขึ้นของพนักงานขายและบุคลากรที่เกี่ยวข้อง
รวมไปถึงกลยุทธ์การขายที่แตกต่างคือการนำการขายตรงเข้ามาใช้และได้ประสบผลสำเร็จอย่างงดงาม
สำหรับปี 2548 นี้ทางบริษัทได้นำเสนอรถจักรยานยนต์พ่วงข้างเพื่อ SME
เข้าสู่ตลาดอันถือเป็นการเปิดตลาดใหม่ของรถจักรยานยนต์เพื่อการประกอบอาชีพ

บริษัทฯยังให้ความสำคัญในงานด้านบริการหลังการขาย
โดยได้เปิดศูนย์บริการมาตรฐานในหัวเมืองต่างๆ กระจายอยู่ทั่วประเทศ 20 แห่ง
พร้อมเครือข่ายบริการตามอำเภอ, ตำบล, หมู่บ้าน อีก 38 แห่ง ในปี 2548 นั้นทางบริษัทฯ
ได้จัดตั้งศูนย์บริการเคลื่อนที่โดยการนำรถปิคอัพ มาดัดแปลงเป็นศูนย์บริการเคลื่อนที่จำนวนทั้งหมด 9
คัน และจะขยายเพิ่มเป็น 20 คัน ในปี 2549 นี้
เพื่อรองรับการให้บริการลูกค้าในพื้นที่ห่างไกลตัวจังหวัดมากขึ้น
โดยทีมงานช่างทั้งหมดจะได้รับการอบรมเพื่อเสริมสร้างมาตรฐานและยกระดับฝีมือช่างในเครือข่ายทั้งหมด

ทางด้านกลยุทธ์สำหรับผลิตภัณฑ์ในกลุ่มสินค้าหลัก เช่น เครื่องใช้ไฟฟ้าภายในบ้าน ในปี 2549
นี้บริษัทจะเน้นการรุกตลาดเพื่อรักษาความเป็นผู้นำในตลาดสินค้าเงินผ่อนนี้ไว้ประกอบกับการออกผลิตภัณฑ์ใหม่ๆเพื่อตอบสนองความต้องการของลูกค้าพร้อมๆกับการประชาสัมพันธ์สัญลักษณ์ซุปเปอร์แบรนด์ในทุกๆพื้นที่ทั่วประเทศ
เพื่อให้เป็นไปตามวิสัยทัศน์ของบริษัทที่ว่า “ซิงเกอร์นำความสุขสู่ทุกครัวเรือน ด้วยสินค้าที่คัดสรร
เรามุ่งมั่นเป็นผู้ชี้นำในธุรกิจเงินผ่อน”

กลยุทธ์ด้านช่องทางการจัดจำหน่าย

บริษัทดำเนินการขายตรงเป็นหลัก มากกว่าร้อยละ 95 ของยอดขายเป็นการขายตรงทั้งหมด
และมากกว่าร้อยละ 90 ของยอดขายเป็นการขายแบบเช่าซื้อ
บริษัทขายสินค้าผ่านร้านสาขาของบริษัท ซึ่งปัจจุบันมีจำนวน 235 สาขา
และร้านซิงเกอร์ไดเร็กซ์พลัสจำนวน 23 ร้าน รวมเป็นทั้งหมด 258 สาขาทั่วประเทศ
มีพนักงานขายจำนวน 7,484
บริษัทมีการฝึกอบรมพนักงานขายให้มีความรู้ความเข้าใจในผลิตภัณฑ์เป็นอย่างดี
ซึ่งพนักงานขายเหล่านี้เป็นกำลังสำคัญในการขยายการตลาดของบริษัท

สำหรับการควบคุมคุณภาพของบัญชีเช่าซื้อ บริษัทมีการตรวจสอบภายหลังการขาย
โดยจัดให้มีผู้ตรวจสอบบัญชี (Account Checker)
ทำหน้าที่เป็นผู้ตรวจสอบความถูกต้องของการเช่าซื้อว่ามีการขายสินค้าให้แก่ผู้เช่าซื้อในราคาที่แจ้งแก่บริษัทจริง
โดยมีการออกเยี่ยมผู้เช่าซื้อถึงบ้าน ปัจจุบันบริษัทมีผู้ตรวจสอบบัญชี 141 คน
ทำการตรวจสอบบัญชีเช่าซื้อทั่วประเทศ
นอกจากนี้ที่สำนักงานใหญ่ยังมีหน่วยงานควบคุมการปฏิบัติงานของ
ผู้ตรวจสอบบัญชีและตรวจสอบความถูกต้องของสัญญาเช่าซื้อ

(ข ) แนวโน้มอุตสาหกรรมและภาวะการแข่งขัน

ธุรกิจเช่าซื้อเครื่องใช้ไฟฟ้า 

ในกลุ่มธุรกิจเช่าซื้อนั้นมีผู้ประกอบการรายใหญ่ในประเทศ 6 ราย คือ บมจ. ซิงเกอร์ประเทศไทย,
บจ. จีอี แคปปิตอล (ประเทศไทย), บมจ. ไมด้า แอสเซ็ท, บจ. เซทเทเลม (ประเทศไทย),
บมจ. อิออน ธนสินทรัพย์ และ บริษัท ดีอี แคปปิตัล ( DE Capital )
ซึ่งผู้ประกอบการแต่ละรายนั้น
นอกเหนือจากการให้บริการธุรกิจเช่าซื้อเครื่องใช้ไฟฟ้าแล้วยังมีบริการสินเชื่อเช่าซื้อสินค้าอีกหลายประเภท
เช่น อุปกรณ์สื่อสาร เครื่องใช้สำนักงาน เฟอร์นิเจอร์ รถจักรยานยนต์ และเครื่องดนตรี เป็นต้น

กลยุทธ์ที่ผู้ให้บริการเช่าซื้อใช้ในการปรับตัวเพื่อรองรับภาวะการแข่งขันของตลาด ได้แก่

-   การเพิ่มระยะเวลาในการผ่อนชำระให้นานขึ้น

-   การขยายฐานลูกค้าใหม่ด้วยการปรับลดรายได้ขั้นต่ำ
    หรือพิจารณาจากความสามารถในการชำระเงินจากรายได้อื่นๆ นอกเหนือจากเงินเดือน

-   การเร่งขยายสาขาให้บริการให้ครอบคลุมพื้นที่ในส่วนภูมิภาค
    โดยเฉพาะอย่างยิ่งการเป็นพันธมิตรกับกลุ่มร้านค้าโมเดิร์นเทรด

-   การรับประกันคุณภาพของสินค้าให้นานกว่ามาตรฐานผู้ผลิต

-   การปรับปรุงลดระยะเวลาพิจารณาในการให้สินเชื่อให้เร็วขึ้น

-   การรับแลกเปลี่ยนสินค้าเก่า

-   การเพิ่มความยืดหยุ่นในการจ่ายค่างวด

-   การเพิ่มประเภทของสินค้า และบริการให้มีความหลากหลายมากยิ่งขึ้น

สภาพการแข่งขันในธุรกิจเช่าซื้อเครื่องใช้ไฟฟ้าในปี 2549
ยังคงมีความเข้มข้นอย่างต่อเนื่องจากปีก่อน
โดยผู้ประกอบการแต่ละรายต่างแย่งชิงกันเสนอทางเลือกต่างๆให้กับผู้บริโภคเป็นอันมาก อาทิเช่น
การเสนออัตราดอกเบี้ยที่ 0 % การอนุมัติสินเชื่อในทันที
การขยายตัวด้านสินเชื่อส่วนบุคคลมีสัดส่วนเพิ่มขึ้นต่อบริษัทเหล่านี้

เครื่องใช้ไฟฟ้า

  สำหรับในปี 2548 นั้น คาดว่าน่าจะมีมูลค่ารวมกว่า 1.92 แสนล้านบาท โตขึ้นกว่า 5%
โดยมีการแข่งขันสูงในตลาด
โดยที่ส่วนหนึ่งเป็นผลมาจากการหลั่งไหลเข้ามาของสินค้าราคาถูกจากจีน
ทำให้ผู้ประกอบการยังคงต้องอาศัยกลยุทธ์ทางด้านราคา
เพื่อเข้ามาใช้ในการกระตุ้นตลาดอย่างต่อเนื่อง
พร้อมทั้งนำรายการส่งเสริมการขายด้านการแจกของแถมมาใช้และต้องอาศัยการจำหน่ายในระบบเครดิตหรือเช่าซื้อ
โดยร่วมกับพันธมิตรธุรกิจไม่ว่าจะเป็นบริษัทผู้ให้บริการเช่าซื้อโดยตรง
หรือการผ่อนชำระผ่านบัตรเครดิตรวมทั้งการคำนึงถึงช่องทางการจำหน่ายของโมเดิรน์เทรด เช่น
ดิสเค้าท์สโตร์ สเปเชี่ยลสโตร์ ห้างสรรพสินค้า และตัวแทนจำหน่าย
ซึ่งได้แก่ร้านจำหน่ายเครื่องใช้ไฟฟ้า เพื่อขยายสาขาไปยังตลาดต่างจังหวัดมากขึ้น

สำหรับตลาดเครื่องใช้ไฟฟ้าในปี 2549 นั้น ยังคงมีแนวโน้มการขยายตัวอย่างต่อเนื่อง
นโยบายประชานิยมที่เน้นการกระตุ้นการใช้จ่ายของผู้บริโภค
บวกกับการเติบโตของตลาดอสังหาริมทรัพย์ที่ส่วนเกินของอุปทานเริ่มหมดไป
ทั้งสองปัจจัยเป็นผลดีต่อตลาด
และได้มีการคาดการณ์ว่ากิจกรรมการแข่งขันจะขยายตัวในตลาดต่างจังหวัด
ซึ่งยังมีโอกาสขยายตัวสูงอยู่

 รถจักรยานยนต์

สภาพตลาดรวมของรถจักรยานยนต์ทั้งประเทศในปี 2548 มีตัวเลขประมาณ 2.1 ล้านคัน
ซึ่งโตขึ้นมากกว่า 3% เมื่อเทียบกับปี 2547 ที่มีจำนวน 2 ล้านคัน
ยอดการจำหน่ายรถจักรยานยนต์ของบริษัท ซิงเกอร์ประเทศไทย จำกัด (มหาชน) เมื่อเทียบกับปี
2547 มีอัตราการเติบโตเพิ่มขึ้นมากกว่า 30% โดยปัจจัยที่สำคัญที่ทำให้บริษัทฯ
มีอัตราการเติบโตที่เพิ่มสูงขึ้น นอกเหนือจากการที่สภาพเศรษฐกิจโดยรวมของประเทศดีขึ้น
การขยายตลาดให้ครอบคลุมทั่วประเทศ ลงถึงทุกจังหวัด ทุกอำเภอ ทุกตำบล
ผ่านการขายตรงเข้าถึงบ้านลูกค้า และการทำโปรโมชั่นการขายต่างๆ
ที่เน้นการผลักดันยอดจำหน่ายรถจักรยานยนต์
ซึ่งเป็นการเพิ่มโอกาสในการซื้อรถจักรยานยนต์ของประชากรในระดับ รากหญ้า
มีผลทำให้ยอดการขายโตขึ้นอย่างรวดเร็ว

ในปี 2549 นี้คาดการณ์ว่าตลาดรวมของรถจักรยานยนต์จะเติบโตใกล้เคียงกับปี 2548 ที่ผ่านมา
โดย ตลาดรวมรถจักรยานยนต์ทั้งประเทศน่าจะมีตัวเลขอยู่ที่ประมาณ 2.2 ล้านคัน
หรือมีอัตราการเติบโตเพิ่มขึ้น ประมาณ 4% บริษัท ซิงเกอร์ประเทศไทย จำกัด (มหาชน)
ก็ได้คาดการณ์อัตราการเติบโตของยอดจำหน่ายรถจักรยานยนต์ของบริษัทฯ ในปี 2549
ไว้ว่าจะโตขึ้นมากกว่าตลาดรวมรถจักรยานยนต์ทั้งประเทศ
อันสืบเนื่องมาจากความสามารถในการขายผ่านเครือข่ายร้านซิงเกอร์ที่สร้างการขายถึงบ้านลูกค้า
โดยเฉพาะที่อยู่พื้นที่ห่างไกลออกไป

ทางบริษัทฯ จะดำเนินนโยบายด้านการให้สินเชื่อให้รัดกุมมากขึ้น เช่น
การตรวจสอบเครดิตกับบริษัทข้อมูลเครดิตแห่งชาติ และการใช้มาตรการใหม่ต่างๆ
ในการควบคุมการให้สินเชื่อให้รัดกุม และเพิ่มประสิทธิภาพในการเก็บเงิน

จักรเย็บผ้า

สินค้าอุปโภคบริโภคหลายประเภทที่ผลิตใช้ในชีวิตประจำวัน อาทิ เสื้อ กางเกง กระโปรง กระเป๋า
รองเท้า ผ้าปูที่นอน ปลอกหมอน ฯลฯ ล้วนแล้วแต่ใช้จักรเย็บผ้าในการผลิตทั้งสิ้น
จักรเย็บผ้าจึงเป็นสินค้าที่ใช้กันอย่างแพร่หลาย ทั้งในรูปของธุรกิจขนาดใหญ่ ขนาดกลาง ขนาดย่อม
รวมถึงประชาชนทั่วไปที่เลือกซื้อไปใช้ในครัวเรือน
ตลาดของจักรเย็บผ้าสามารถแบ่งได้เป็นประเภทใหญ่ ๆ ได้ 2 ประเภท คือ
จักรเย็บผ้าอุตสาหกรรมที่นำมาใช้ตัดเย็บเครื่องอุปโภคบริโภคในเชิงอุตสาหกรรม
และจักรเย็บผ้าธรรมดาที่นำมาใช้ตัดเย็บภายในครัวเรือน
สำหรับยี่ห้อที่วางจำหน่ายอย่างแพร่หลายในตลาดจักรเย็บผ้าในประเทศไทย ได้แก่ ซิงเกอร์
จาโนเม่ แอลน่า บราเดอร์ และจูกิ
ทั้งยังมีจักรเย็บผ้าราคาถูกที่นำเข้าจากประเทศจีนอีกหลากหลายยี่ห้อที่เข้ามาต่อสู้กันในธุรกิจนี้

เนื่องจากจักรเย็บผ้าเป็นผลิตภัณฑ์ที่คงทนและมีอายุการใช้งานยาวนานพอสมควร
ทั้งนี้ขึ้นอยู่กับการใช้งานที่เหมาะสมกับจักรเย็บผ้าแต่ละประเภทด้วย
อัตราของการทดแทนจึงมีน้อยมาก
ประกอบกับการเปลี่ยนแปลงของสังคมไทยที่มักจะซื้อเสื้อผ้าสำเร็จรูปมาสวมใส่แทนการตัดเย็บด้วยตนเองเหมือนในอดีต
เพราะมีรูปแบบทันสมัย ราคาถูก สะดวกสบายกว่าที่จะมานั่งออกแบบและตัดเย็บด้วยตนเอง
จึงทำให้อัตราการเจริญเติบโตของยอดจำหน่าย
จักรเย็บผ้าธรรมดาที่ใช้ในครัวเรือนเป็นไปได้อย่างช้าๆ
อย่างไรก็ตามผู้ประกอบการทั้งหลายก็พยายามที่จะกระตุ้นความต้องการซื้อจักรเย็บผ้าให้เกิดขึ้นด้วยการนำเทคโนโลยีที่ทันสมัยเข้ามาช่วยในการพัฒนาผลิตภัณฑ์จักรเย็บผ้าให้มีประสิทธิภาพมากขึ้น
จนกลายเป็นจักรเย็บผ้าคอมพิวเตอร์ ที่มีรูปลักษณ์สวยงาม ทันสมัย กะทัดรัด ใช้งานง่าย
สามารถประดิษฐ์งานได้หลากหลาย โดยไม่จำเป็นต้องมีความรู้ความชำนาญเหมือนในอดีต
ส่วนในภาคของรัฐบาลได้มีนโยบายการส่งเสริมงานของกลุ่มแม่บ้านตามโครงการ
“หนึ่งตำบลหนึ่งผลิตภัณฑ์ หรือ OTOP” และนโยบายกรุงเทพฯ เมืองแฟชั่น
จากโครงการเหล่านี้จะส่งผลให้ในปีหน้าและปีต่อ ๆ ไปธุรกิจจักรเย็บผ้าจะต้องเติบโตสูงขึ้น

 บริษัท ซิงเกอร์ประเทศไทย จำกัด (มหาชน)

การขยายตัวของตลาดเครื่องใช้ไฟฟ้าในปี 2548 ไม่สูงมากนัก
จากปัจจัยผลของราคาน้ำมันที่สูงขึ้นก็ดี ปัญหาความไม่สงบในภาคใต้ก็ดี
อีกทั้งภาวะการแข่งขันในตลาดเครื่องใช้ไฟฟ้ามีสูงขึ้น
ทั้งผู้ผลิตสินค้ารายเดิมและสินค้าคุณภาพต่ำราคาถูกจากจีนเข้ามาตีตลาดในไทย
กระนั้นก็ดีบริษัทยังคงมีกำไรอย่างต่อเนื่อง
อันเป็นผลมาจากการนำสินค้าประเภทรถจักรยานยนต์เข้ามาสู่ระบบเช่าซื้อของบริษัทเพิ่มมากขึ้น

ตามการคาดการณ์แนวโน้มเศรษฐกิจของประเทศไทยในปี 2549
ถึงแม้จะมีปัจจัยลบหลายประการแต่ก็จะยังคงมีการขยายตัวอย่างต่อเนื่อง
อันเนื่องมาจากการบริโภคภายในประเทศที่เพิ่มขึ้น บริษัทฯ จึงได้กำหนดแผนขยายและพัฒนาผลิตภัณฑ์
พร้อมทั้งเพิ่มจำนวนผู้แทนขายและพัฒนาศักยภาพของผู้แทนจำหน่ายให้มากขึ้น
พร้อมกับเพิ่มช่องทางการจำหน่าย รวมถึงการเพิ่มจำนวนร้านสาขาและทำธุรกิจให้กว้างมากขึ้น
โดยบริษัทวางแผนที่จะนำเครื่องใช้ไฟฟ้ายี่ห้ออื่น และออก Fighting Brand ของตนเอง
พร้อมกับพัฒนาเครื่องใช้ไฟฟ้ายี่ห้อซิงเกอร์ เพื่อตอบสนองความต้องการของผู้บริโภคให้มากขึ้น
บริษัทวางแผนเพิ่มพื้นที่ในการจำหน่ายรถจักรยานยนต์ให้ครอบคลุมพื้นที่มากขึ้น
เสนอบริการสินเชื่อบุคคล (โดยมีการตรวจสอบข้อมูลกับข้อมูลเครดิตแห่งชาติ)

3.3 การจัดหาผลิตภัณฑ์หรือบริการ

การจัดหาผลิตภัณฑ์จักรเย็บผ้า หลังจากกลางปี 2545 บริษัทได้เปลี่ยนวิธีการสั่งซื้อ
ซึ่งเดิมบริษัทใช้วิธีการสั่งซื้อจักรเย็บผ้าจากบริษัท อุตสาหกรรมซิงเกอร์ (ประเทศไทย) จำกัด
มาเป็นการสั่งซื้อจักรเย็บผ้าสำเร็จรูปโดยตรงจากต่างประเทศแทน
เนื่องจากต้นทุนของการนำเข้าผลิตภัณฑ์จักรเย็บผ้าสำเร็จรูปต่ำกว่าต้นทุนการผลิต
และประกอบภายในประเทศ สินค้าที่ซื้อจากผู้ผลิตจากต่างประเทศมีมูลค่าประมาณร้อยละ 5
ของสินค้าที่ซื้อทั้งหมด

ในส่วนของเครื่องใช้ไฟฟ้า บริษัทสั่งซื้อสินค้าจากผู้ผลิตในประเทศในลักษณะของ OEM (Original
Equipment Manufacturer) กล่าวคือ ผู้ผลิตจะผลิตสินค้าภายใต้เครื่องหมาย “ซิงเกอร์”
ให้แก่บริษัท โดยผู้ผลิตหลักซึ่งผลิตเครื่องใช้ไฟฟ้าภายในบ้านให้แก่บริษัทได้แก่:-

  1. บริษัท ซันโย ยูนิเวอร์แซล อิเล็คทริค จำกัด (มหาชน) สินค้าที่ผลิต ได้แก่ ตู้เย็น
  เครื่องซักผ้า ตู้แช่ ตู้แช่ไวน์

  2. บริษัท ชาร์ปเทพนคร จำกัด สินค้าที่ผลิต ได้แก่ โทรทัศน์ สเตอริโอ และ วีซีดีคาราโอเกะ

3. บริษัท ไทยซัมซุง อิเล็คโทรนิคส์ จำกัด สินค้าที่ผลิต ได้แก่ ตู้เย็น เครื่องปรับอากาศ
และเครื่องซักผ้า

4.  บริษัท ที ซี แอล อิเล็คทรอนิกส์ (ไทยแลนด์) จำกัด สินค้าที่ผลิต ได้แก่ โทรทัศน์

5.  บริษัท พรีเมียร์ แมนูแฟคเจอริ่ง จำกัด สินค้าที่ผลิตได้แก่ เตาแก๊ส และตู้น้ำร้อน-น้ำเย็น

6.  LG MITR ELECTRICS CO.,LTD. สินค้าที่ผลิต ได้แก่ เครื่องซักผ้า และ เครื่องดูดฝุ่น

7.  บริษัท ฮิตาชิ จำกัด สินค้าที่ผลิต ได้แก่ เครื่องปั๊มน้ำ

นอกจากสินค้าที่ขายภายใต้เครื่องหมายการค้า ซิงเกอร์ บริษัทยังได้มีการจัดหาสินค้ายี่ห้ออื่นๆ
เข้ามาจำหน่ายในร้าน ซิงเกอร์ เพื่อขยายธุรกิจและเป็นทางเลือกเพิ่มให้แก่ลูกค้า
สินค้าที่นำเข้ามาจำหน่าย อาทิเช่น

  1. รถจักรยานยนต์ โดยสั่งซื้อจากบริษัท เอส. พี. ซูซูกิ จำกัด (มหาชน), บริษัท
  ไทยยามาฮ่ามอเตอร์ จำกัด บริษัท ไทก้า มอเตอร์เซลส จำกัด, บริษัท บ้านซูซูกิ จำกัด และ
  บริษัท คาวาซากิ มอเตอร์เอ็นเตอร์ไพรส์ (ประเทศไทย) จำกัด

  2. เครื่องใช้ไฟฟ้ายี่ห้ออื่นๆ เช่น PANASONIC, SAMSUNG, SHARP และ TOSHIBA เป็นต้น

ผลกระทบต่อสิ่งแวดล้อม

บริษัทฯ ตระหนักถึงความสำคัญของการประหยัดพลังงาน และการรักษาสิ่งแวดล้อม
ซึ่งถือเป็นความรับผิดชอบต่อสังคมอย่างหนึ่ง
ดังนั้นสินค้าที่บริษัทจำหน่ายจึงเป็นสินค้าที่มีฉลากประหยัดไฟเบอร์ 5 ยิ่งไปกว่านั้น
ตู้เย็นและตู้แช่ของเราทุกรุ่น ได้พัฒนาโดยใช้น้ำยาทำความเย็นที่ไม่ทำลายสิ่งแวดล้อม
และไม่ทำลายชั้นบรรยากาศของโลก “ NON CFC ”

3.4 งานที่ยังไม่ได้ส่งมอบ

- ไม่มี -